title: Decizia (PESC) 2015/1836 a Consiliului din 12 octombrie 2015 de modificare a Deciziei 2013/255/PESC privind măsuri restrictive împotriva Siriei

text:
               13.10.2015

               RO

               Jurnalul Oficial al Uniunii Europene

               L 266/75

         DECIZIA (PESC) 2015/1836 A CONSILIULUI
   din 12 octombrie 2015
   de modificare a Deciziei 2013/255/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 9 mai 2011, Consiliul a adoptat Decizia 2011/273/PESC (1) privind măsuri restrictive împotriva Siriei.

               (2)

               De atunci, Consiliul a continuat să condamne ferm represiunea violentă împotriva populației civile din Siria desfășurată de regimul sirian. Consiliul și-a exprimat în repetate rânduri profunda îngrijorare cu privire la deteriorarea situației din Siria și, în special, cu privire la încălcările generalizate și sistematice ale drepturilor omului și ale dreptului internațional umanitar.

               (3)

               La 14 aprilie 2014, în conformitate cu concluziile Consiliului din 23 ianuarie 2012, în care Consiliul a confirmat angajamentul Uniunii de a-și continua politica de impunere a unor măsuri suplimentare împotriva regimului atât timp cât represiunea continuă, Consiliul a afirmat că UE își va continua politica măsurilor restrictive împotriva regimului, atât timp cât represiunea va continua.

               (4)

               Consiliul a remarcat în repetate rânduri cu deosebită îngrijorare încercările regimului sirian de a eluda măsurile restrictive impuse de UE pentru a continua să finanțeze și să sprijine politica sa de represiune violentă împotriva populației civile.

               (5)

               Consiliul remarcă faptul că regimul sirian continuă să aplice politica sa de represiune și, având în vedere gravitatea persistentă a situației, Consiliul consideră că este necesar să mențină și să asigure eficacitatea măsurilor restrictive în vigoare prin continuarea dezvoltării acestora, menținându-și, în același timp, abordarea specifică și diferențiată și ținând cont de condițiile umanitare ale populației siriene. Consiliul consideră că anumite categorii de persoane și entități prezintă o relevanță specială pentru eficacitatea acestor măsuri restrictive, dat fiind contextul specific actual al Siriei.

               (6)

               Consiliul a evaluat că, din cauza controlului strict exercitat asupra economiei de către regimul sirian, un cerc restrâns de oameni de afaceri importanți care acționează în Siria este în măsură să își mențină acest statut doar bucurându-se de o strânsă colaborare cu regimul și de sprijinul acestuia și exercitând influență în cadrul regimului. Consiliul consideră că ar trebui să dispună măsuri restrictive pentru a impune restricții privind admiterea și înghețarea tuturor fondurilor și resurselor economice care aparțin, se află în proprietatea ori posesia sau sunt controlate de oamenii de afaceri importanți care acționează în Siria identificați de Consiliu și enumerați în anexa I pentru a-i împiedica pe aceștia să acorde sprijin financiar sau material regimului și pentru a crește, prin influența lor, presiunea asupra regimului însuși, determinându-l să își modifice politicile de represiune.

               (7)

               Consiliul a evaluat că, în contextul în care puterea este exercitată în Siria, în mod tradițional, pe baza legăturilor de familie, în actualul regim sirian puterea este concentrată în principal în rândul membrilor influenți ai familiilor Assad și Makhlouf. Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate de anumiți membri ai familiilor Assad și Makhlouf și să impună restricții privind admiterea pentru aceste persoane identificate de Consiliu și enumerate în anexa I, atât pentru a influența în mod direct regimul, prin intermediul membrilor acestor familii, să își modifice politicile de represiune, cât și pentru a evita riscul de eludare a măsurilor restrictive prin intermediul membrilor familiei.

               (8)

               Miniștrii din cadrul guvernului sirian ar trebui să fie considerați responsabili în solidar de politica represivă desfășurată de regimul sirian. Consiliul a evaluat că, în contextul special al actualului regim sirian, foștii miniștri ai guvernului sirian sunt susceptibili de a exercita în continuare o influență în cadrul acestui regim. Prin urmare, Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate atât de miniștrii din cadrul actualului guvern sirian, cât și de miniștrii care au deținut această funcție începând cu luna mai 2011, și să impună restricții privind admiterea pentru aceste persoane identificate de Consiliu și enumerate în anexa I.

               (9)

               Forțele armate siriene sunt un mijloc esențial prin care regimul își pune în aplicare politicile represive și comite încălcări ale drepturilor omului și ale dreptului internațional umanitar, iar ofițerii activi din cadrul acestor forțe armate prezintă un risc grav de a comite în continuare astfel de încălcări. În plus, în contextul special al forțelor armate siriene, Consiliul a evaluat că foștii ofițeri superiori din forțele armate sunt susceptibili de a exercita în continuare o influență în cadrul regimului. Prin urmare, Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate atât de ofițeri superiori din forțele armate siriene, cât și de foști ofițeri superiori din forțele armate siriene care au deținut această funcție începând cu luna mai 2011 și să impună restricții privind admiterea pentru aceste persoane identificate de Consiliu și enumerate în anexa I.

               (10)

               Serviciile de securitate și de informații siriene sunt un mijloc esențial prin care regimul își pune în aplicare politicile represive și comite încălcări ale drepturilor omului și ale dreptului internațional umanitar, iar ofițerii activi din cadrul acestor servicii prezintă un risc grav de a comite în continuare astfel de încălcări. În plus, în contextul special al serviciilor de securitate și de informații siriene, Consiliul a evaluat că foștii ofițeri din cadrul acestor servicii sunt susceptibili de a exercita în continuare o influență în cadrul regimului. Prin urmare, Consiliul consideră că ar trebui să prevadă măsuri restrictive de înghețare a fondurilor și resurselor economice care aparțin, se află în proprietatea ori posesia sau sunt controlate atât de membrii serviciilor de securitate și de informații siriene, cât și de foști membri care au activat în cadrul acestor servicii începând cu luna mai 2011 și să impună restricții privind admiterea pentru aceste persoane identificate de Consiliu și enumerate în anexa I.

               (11)

               Consiliul a evaluat că milițiile afiliate regimului sprijină regimul sirian în politicile sale represive, comit încălcări ale drepturilor omului și ale dreptului internațional umanitar, la ordinul regimului sirian și în numele acestuia, și că membrii acestor miliții prezintă un risc grav de a comite în continuare astfel de încălcări. Prin urmare, Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate de membrii milițiilor afiliate regimului sirian și să impună restricții privind admiterea pentru aceste persoane identificate de Consiliu și enumerate în anexa I.

               (12)

               Pentru a preveni încălcări ale drepturilor omului și ale dreptului internațional umanitar prin utilizarea armelor chimice în Siria, Consiliul consideră că ar trebui să prevadă măsuri restrictive împotriva persoanelor, entităților, unităților, agențiilor, organismelor sau instituțiilor care își desfășoară activitatea în sectorul respectiv, identificate de Consiliu și enumerate în anexa I.

               (13)

               Măsurile restrictive nu aduc atingere privilegiilor și imunităților de care se bucură membrii misiunilor diplomatice și consulare acreditate într-un stat membru al UE, în conformitate cu dreptul internațional, inclusiv Convenția de la Viena privind relațiile diplomatice din 1961 și Convenția de la Viena privind relațiile consulare din 1963. Mai mult, măsuri restrictive nu aduc atingere îndeplinirii funcțiilor diplomatice și asistenței consulare a statelor membre în Siria.

               (14)

               Persoanele sau entitățile din cadrul unei categorii menționate în considerentele (6)-(12) nu ar trebui să facă obiectul măsurilor restrictive în cazul în care există suficiente informații privind faptul că aceste persoane sau entități nu sunt sau nu mai sunt asociate regimului ori nu exercită influență asupra acestuia sau nu prezintă un risc real de eludare.

               (14)

               Toate deciziile de includere pe listă ar trebui luate la nivel individual și de la caz la caz, ținând seama de proporționalitatea măsurii.

               (15)

               Prin urmare, Decizia 2013/255/PESC (2), care a înlocuit Decizia 2011/273/PESC, ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Decizia 2013/255/PESC se modifică după cum urmează:

               1.

               Se adaugă următoarele considerente:

                           „(3)

                           Consiliul a remarcat în repetate rânduri cu deosebită îngrijorare încercările regimului sirian de a eluda măsurile restrictive impuse de UE pentru a continua să finanțeze și să sprijine politica sa de represiune violentă împotriva populației civile.

                           (4)

                           Consiliul remarcă faptul că regimul sirian continuă să aplice politica sa de represiune și, având în vedere gravitatea persistentă a situației, Consiliul consideră că este necesar să mențină și să asigure eficacitatea măsurilor restrictive în vigoare prin continuarea dezvoltării acestora, menținându-și, în același timp, abordarea specifică și diferențiată și ținând cont de condițiile umanitare ale populației siriene. Consiliul consideră că anumite categorii de persoane și entități prezintă o relevanță specială pentru eficacitatea acestor măsuri restrictive, dat fiind contextul specific actual al Siriei.

                           (5)

                           Consiliul a evaluat că, din cauza controlului strict exercitat asupra economiei de către regimul sirian, un cerc restrâns de oameni de afaceri importanți care acționează în Siria este în măsură să își mențină acest statut doar bucurându-se de o strânsă colaborare cu regimul și de sprijinul acestuia și exercitând influență în cadrul regimului. Consiliul consideră că ar trebui să dispună măsuri restrictive pentru a impune restricții privind admiterea și înghețarea tuturor fondurilor și resurselor economice care aparțin, se află în proprietatea ori posesia sau sunt controlate de oamenii de afaceri importanți care acționează în Siria identificați de Consiliu și enumerați în anexa I pentru a-i împiedica pe aceștia să acorde sprijin financiar sau material regimului și pentru a crește, prin influența lor, presiunea asupra regimului însuși, determinându-l să își modifice politicile de represiune.

                           (6)

                           Consiliul a evaluat că, în contextul în care puterea este exercitată în Siria, în mod tradițional, pe baza legăturilor de familie, în actualul regim sirian puterea este concentrată în principal în rândul membrilor influenți ai familiilor Assad și Makhlouf. Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate de anumiți membri ai familiilor Assad și Makhlouf și să impună restricții privind admiterea pentru aceste persoane identificate de Consiliu și enumerate în anexa I, atât pentru a influența în mod direct regimul, prin intermediul membrilor acestor familii, să își modifice politicile de represiune, cât și pentru a evita riscul de eludare a măsurilor restrictive prin intermediul membrilor familiei.

                           (7)

                           Miniștrii din cadrul guvernului sirian ar trebui să fie considerați responsabili în solidar de politica represivă desfășurată de regimul sirian. Consiliul a evaluat că, în contextul special al actualului regim sirian, foștii miniștri ai guvernului sirian sunt susceptibili de a exercita în continuare o influență în cadrul acestui regim. Prin urmare, Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate atât de miniștrii din cadrul actualului guvern sirian, cât și de miniștrii care au deținut această funcție începând cu luna mai 2011, și să impună restricții privind admiterea pentru aceste persoane identificate de Consiliu și enumerate în anexa I.

                           (8)

                           Forțele armate siriene sunt un mijloc esențial prin care regimul își pune în aplicare politicile represive și comite încălcări ale drepturilor omului și ale dreptului internațional umanitar, iar ofițerii activi din cadrul acestor forțe armate prezintă un risc grav de a comite în continuare astfel de încălcări. În plus, în contextul special al forțelor armate siriene, Consiliul a evaluat că foștii ofițeri superiori din forțele armate sunt susceptibili de a exercita în continuare o influență în cadrul regimului. Prin urmare, Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate atât de ofițeri superiori din forțele armate siriene, cât și de foști ofițeri superiori din forțele armate siriene care au deținut această funcție începând cu luna mai 2011 și să impună restricții privind admiterea pentru aceste persoane identificate de Consiliu și enumerate în anexa I.

                           (9)

                           Serviciile de securitate și de informații siriene sunt un mijloc esențial prin care regimul își pune în aplicare politicile represive și comite încălcări ale drepturilor omului și ale dreptului internațional umanitar, iar ofițerii activi din cadrul acestor servicii prezintă un risc grav de a comite în continuare astfel de încălcări. În plus, în contextul special al serviciilor de securitate și de informații siriene, Consiliul a evaluat că foștii ofițeri din cadrul acestor servicii sunt susceptibili de a exercita în continuare o influență în cadrul regimului. Prin urmare, Consiliul consideră că ar trebui să prevadă măsuri restrictive de înghețare a fondurilor și resurselor economice care aparțin, se află în proprietatea ori posesia sau sunt controlate atât de membrii serviciilor de securitate și de informații siriene, cât și de foști membri care au activat în cadrul acestor servicii începând cu luna mai 2011 și să impună restricții privind admiterea pentru aceste persoane identificate de Consiliu și enumerate în anexa I.

                           (10)

                           Consiliul a evaluat că milițiile afiliate regimului sprijină regimul sirian în politicile sale represive, comit încălcări ale drepturilor omului și ale dreptului internațional umanitar, la ordinul regimului sirian și în numele acestuia, și că membrii acestor miliții prezintă un risc grav de a comite în continuare astfel de încălcări. Prin urmare, Consiliul consideră că ar trebui să prevadă măsuri restrictive de înghețare a tuturor fondurilor și resurselor economice care aparțin, se află în proprietatea ori posesia sau sunt controlate de membrii milițiilor afiliate regimului sirian și să impună restricții privind admiterea pentru aceste persoane identificate de Consiliu și enumerate în anexa I.

                           (11)

                           Pentru a preveni încălcări ale drepturilor omului și ale dreptului internațional umanitar prin utilizarea armelor chimice în Siria, Consiliul consideră că ar trebui să prevadă măsuri restrictive împotriva persoanelor, entităților, unităților, agențiilor, organismelor sau instituțiilor care își desfășoară activitatea în acest sector identificate de Consiliu și enumerate în anexa I.

                           (12)

                           Măsurile restrictive nu aduc atingere privilegiilor și imunităților de care se bucură membrii misiunilor diplomatice și consulare acreditate într-un stat membru al UE, în conformitate cu dreptul internațional, inclusiv Convenția de la Viena privind relațiile diplomatice din 1961 și Convenția de la Viena privind relațiile consulare din 1963. Mai mult, măsuri restrictive nu aduc atingere îndeplinirii funcțiilor diplomatice și asistenței consulare a statelor membre în Siria.

                           (13)

                           Persoanele sau entitățile din cadrul unei categorii menționate în considerentele (5)-(11) nu ar trebui să facă obiectul măsurilor restrictive în cazul în care există suficiente informații privind faptul că aceste persoane sau entități nu sunt sau nu mai sunt asociate regimului ori nu exercită influență asupra acestuia sau nu prezintă un risc real de eludare.

                           (14)

                           Toate deciziile de includere pe listă ar trebui luate la nivel individual și de la caz la caz, ținând seama de proporționalitatea măsurii.”.

               2.

               Considerentul (3) se renumerotează drept considerentul (15).

               3.

               Articolul 27 se înlocuiește cu următorul text:
               „Articolul 27
               (1)   Statele membre iau măsurile necesare pentru a împiedica intrarea pe teritoriul lor sau tranzitarea acestuia de către persoane răspunzătoare de represiunea violentă împotriva populației civile din Siria, de către persoane care beneficiază de pe urma regimului sau care sprijină regimul și de către persoane asociate cu acestea, enumerate în lista din anexa I.
               (2)   În conformitate cu evaluările și determinările Consiliului în contextul situației din Siria astfel cum sunt prezentate în considerentele (5)-(11), statele membre iau, de asemenea, măsurile necesare pentru a împiedica intrarea pe teritoriul lor sau tranzitarea acestuia de către:

                           (a)

                           oameni de afaceri importanți care acționează în Siria;

                           (b)

                           membri ai familiilor Assad sau Makhlouf;

                           (c)

                           miniștri în cadrul guvernelor siriene aflate la putere începând cu mai 2011;

                           (d)

                           membri ai forțelor armate siriene cu rang de «colonel» și alt rang echivalent sau mai înalt, aflați în funcție începând cu mai 2011;

                           (e)

                           membri ai serviciilor de securitate și de informații siriene, aflați în funcție începând cu mai 2011;

                           (f)

                           membri ai milițiilor afiliate regimului; sau

                           (g)

                           persoane care își desfășoară activitatea în sectorul de proliferare a armelor chimice,
                           și persoane asociate cu aceștia care figurează în lista din anexa I.

                     (3)   Persoanele dintr-una din categoriile menționate la alineatul (2) nu se includ sau se mențin pe lista persoanelor și entităților din anexa I în cazul în care există suficiente informații privind faptul că aceste persoane nu sunt sau nu mai sunt asociate regimului ori nu exercită influență asupra acestuia sau nu prezintă un risc real de eludare.
               (4)   Toate deciziile de includere pe listă se iau la nivel individual și de la caz la caz, ținând seama de proporționalitatea măsurii.
               (5)   Alineatele (1) și (2) nu obligă un stat membru să refuze intrarea pe teritoriul său a propriilor resortisanți.
               (6)   Alineatele (1) și (2) nu aduc atingere cazurilor în care unui stat membru îi revine o obligație de drept internațional, și anume:

                           (a)

                           în calitate de țară-gazdă a unei organizații internaționale interguvernamentale;

                           (b)

                           în calitate de țară-gazdă a unei conferințe internaționale organizate de ONU sau sub auspiciile acesteia;

                           (c)

                           în temeiul unui acord multilateral care conferă privilegii și imunități sau

                           (d)

                           în temeiul Tratatului de Conciliere din 1929 (Pactul de la Lateran) încheiat de Sfântul Scaun (Statul Vatican) și Italia.

                     (7)   Se consideră că alineatul (6) se aplică de asemenea în cazul în care un stat membru este țara-gazdă a Organizației pentru Securitate și Cooperare în Europa (OSCE).
               (8)   Consiliul este informat în mod corespunzător în toate cazurile în care un stat membru acordă o derogare în temeiul alineatului (6) sau (7).
               (9)   Statele membre pot acorda derogări de la măsurile impuse în temeiul alineatelor (1) și (2) atunci când deplasarea unei persoane se justifică din motive umanitare urgente sau atunci când persoana respectivă se deplasează pentru a asista la reuniuni interguvernamentale, inclusiv la reuniuni inițiate de Uniune sau la reuniuni găzduite de un stat membru care asigură președinția OSCE, în cazul în care în cadrul acestora se poartă un dialog politic care vizează direct promovarea democrației, a drepturilor omului și a statului de drept în Siria.
               (10)   Un stat membru care dorește să acorde derogările menționate la alineatul (9) notifică în scris Consiliul. Derogarea se consideră acordată, cu excepția cazului în care unul sau mai mulți membri ai Consiliului ridică obiecții în scris, în termen de două zile lucrătoare de la primirea notificării privind derogarea propusă. În cazul în care unul sau mai mulți membri ai Consiliului ridică o obiecție, Consiliul, hotărând cu majoritate calificată, poate decide să acorde derogarea propusă.
               (11)   În cazul în care, în temeiul alineatelor (6)-(10), un stat membru autorizează intrarea sau tranzitul pe teritoriul său al unor persoane care figurează pe lista din anexa I, autorizația se limitează la scopul pentru care a fost acordată și la persoanele la care se referă.”.

               4.

               Articolul 28 se înlocuiește cu următorul text:
               „Articolul 28
               (1)   Se îngheață toate fondurile și resursele economice care aparțin, se află în proprietatea ori posesia sau sunt controlate de către persoane răspunzătoare de represiunea violentă împotriva populației civile din Siria, precum și de către persoane și entități care beneficiază de pe urma regimului sau care sprijină regimul și de către persoane și entități asociate acestora, astfel cum figurează pe listele din anexele I și II.
               (2)   În conformitate cu evaluările și determinările Consiliului în contextul situației din Siria astfel cum sunt prezentate în considerentele (5)-(11), se îngheață toate fondurile și resursele economice care aparțin, se află în proprietatea ori posesia sau sunt controlate de către:

                           (a)

                           oameni de afaceri importanți care acționează în Siria;

                           (b)

                           membri ai familiilor Assad sau Makhlouf;

                           (c)

                           miniștri în cadrul guvernelor siriene aflate la putere începând cu mai 2011;

                           (d)

                           membri ai forțelor armate siriene cu rang de «colonel» și alt rang echivalent sau mai înalt, aflați în funcție începând cu mai 2011;

                           (e)

                           membri ai serviciilor de securitate și de informații siriene, aflați în funcție începând cu mai 2011;

                           (f)

                           membri ai milițiilor afiliate regimului; sau

                           (g)

                           membri ai entităților, unităților, agențiilor, organismelor sau instituțiilor care își desfășoară activitatea în sectorul de proliferare a armelor chimice,
                           și persoane asociate cu aceștia care figurează în lista din anexa I.

                     (3)   Persoanele, entitățile sau organismele dintr-una din categoriile menționate la alineatul (2) nu se includ sau se mențin pe lista persoanelor și entităților din anexa I în cazul în care există suficiente informații privind faptul că aceste persoane nu sunt sau nu mai sunt asociate regimului ori nu exercită influență asupra acestuia sau nu prezintă un risc real de eludare.
               (4)   Toate deciziile de includere pe listă se iau la nivel individual și de la caz la caz, ținând seama de proporționalitatea măsurii.
               (5)   Niciun fond sau resursă economică nu se pune, în mod direct sau indirect, la dispoziția persoanelor fizice sau juridice sau a entităților care figurează pe listele din anexele I și II și nici nu pot fi utilizate în beneficiul acestora.
               (6)   Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în anumite condiții pe care le consideră corespunzătoare, după ce a hotărât că fondurile sau resursele economice în cauză sunt:

                           (a)

                           necesare pentru a satisface nevoile de bază ale persoanelor care figurează pe listele din anexele I și II și ale membrilor de familie aflați în întreținerea acestora, incluzând cheltuielile pentru alimente, chirie sau ipotecă, pentru medicamente și tratamente medicale, impozitele, primele de asigurare și plata facturilor la utilități;

                           (b)

                           destinate exclusiv plății unor onorarii rezonabile și rambursării cheltuielilor suportate în legătură cu furnizarea unor servicii juridice;

                           (c)

                           destinate exclusiv plății unor comisioane sau taxe aferente serviciilor de păstrare sau gestionare curentă a unor fonduri sau resurse economice înghețate sau

                           (d)

                           necesare pentru cheltuieli extraordinare, cu condiția ca autoritatea competentă să fi notificat autorităților competente ale celorlalte state membre și Comisiei motivele pe baza cărora consideră că ar trebui acordată o autorizație specifică, cu cel puțin două săptămâni înainte de acordarea acesteia;

                           (e)

                           necesare pentru scopuri umanitare, precum furnizarea asistenței sau facilitarea furnizării asistenței, incluzând materiale medicale, alimente, personal umanitar și asistență conexă, și cu condiția ca, în cazul deblocării fondurilor sau resurselor economice înghețate, fondurile sau resursele economice să fie deblocate către ONU în scopul furnizării sau facilitării furnizării de asistență în Siria în conformitate cu Planul de intervenții de asistență umanitară în Siria (SHARP);

                           (f)

                           planificate a fi achitate într-un sau dintr-un cont al unei misiuni diplomatice sau consulare sau al unei organizații internaționale care se bucură de imunitate în conformitate cu prevederile dreptului internațional, în măsura în care scopul acestor plăți este acela de a deservi interese oficiale ale misiunii diplomatice sau consulare sau ale organizației internaționale;

                           (g)

                           necesare pentru evacuări din Siria;

                           (h)

                           destinate Băncii Centrale a Siriei sau entităților aflate în proprietatea statului sirian, astfel cum sunt enumerate în anexele I și II, pentru efectuarea de plăți în numele Republicii Arabe Siriene către OIAC pentru activități legate de misiunea de verificare a OIAC și de distrugerea armelor chimice siriene și, în special, către Fondul fiduciar special sirian al OIAC pentru activități legate de distrugerea completă a armelor chimice siriene din afara teritoriului Republicii Arabe Siriene.

                     Un stat membru informează celelalte state membre și Comisia cu privire la orice autorizație pe care o acordă în temeiul prezentului alineat.
               (7)   Prin derogare de la alineatele (1) și (2), autoritățile competente ale unui stat membru pot autoriza deblocarea anumitor fonduri și resurse economice înghețate, cu îndeplinirea următoarelor condiții:

                           (a)

                           fondurile sau resursele economice fac obiectul unei hotărâri arbitrale pronunțate anterior datei la care persoana sau entitatea menționată la alineatul (1) sau (2) a fost înscrisă pe lista din anexa I sau II sau al unei hotărâri judiciare sau administrative pronunțate în Uniune, sau al unei hotărâri judiciare aplicabile în statul membru vizat, anterior sau ulterior datei respective;

                           (b)

                           fondurile sau resursele economice vor fi utilizate exclusiv pentru a satisface pretențiile garantate printr-o astfel de hotărâre sau a căror valabilitate este recunoscută printr-o astfel de hotărâre, în limitele stabilite de actele cu putere de lege și normele administrative aplicabile care reglementează drepturile persoanelor care formulează astfel de pretenții;

                           (c)

                           hotărârea nu este în beneficiul niciunei persoane sau entități menționate în anexa I sau II și

                           (d)

                           recunoașterea hotărârii respective nu contravine politicii publice a statului membru respectiv.

                     Statul membru informează celelalte state membre și Comisia cu privire la orice autorizație acordată în temeiul prezentului alineat.
               (8)   Alineatele (1) și (2) nu interzic unei persoane sau entități desemnate să efectueze plăți datorate în temeiul unui contract încheiat anterior datei la care persoana sau entitatea respectivă a fost înscrisă pe lista din anexă, cu condiția ca statul membru relevant să fi decis că beneficiarul plății respective nu este, în mod direct sau indirect, o persoană sau entitate menționată la alineatele (1) și (2).
               (9)   Alineatele (1) și (2) nu interzic unei entități desemnate în lista din anexa II ca, pentru o perioadă de două luni de la data desemnării sale, să efectueze o plată din fondurile sau resursele economice înghețate primite de această entitate după data desemnării sale, în cazul în care această plată este datorată în temeiul unui contract în legătură cu finanțarea activităților comerciale, cu condiția ca statul membru relevant să fi stabilit faptul că plata nu este primită în mod direct sau indirect de o persoană sau o entitate menționată la alineatul (1) sau (2).
               (10)   Alineatul (5) nu se aplică sumelor vărsate în conturile înghețate reprezentând:

                           (a)

                           dobânzi sau alte venituri generate de conturile respective sau

                           (b)

                           plăți cuvenite în temeiul unor contracte, acorduri sau obligații care au fost încheiate sau au survenit anterior datei la care aceste conturi au intrat sub incidența prezentei decizii,
                           cu condiția ca orice astfel de dobânzi, alte venituri și plăți să rămână sub incidența alineatelor (1) și (2).

                     (11)   Alineatele (1), (2) și (5) nu se aplică unui transfer efectuat de către sau prin Banca Centrală a Siriei de fonduri sau resurse economice primite și înghețate după data desemnării sale sau unui transfer de fonduri sau resurse economice către sau prin Banca Centrală a Siriei după data desemnării sale, în cazul în care un astfel de transfer este legat de o plată efectuată de o instituție financiară nedesemnată în legătură cu un contract comercial specific, cu condiția ca statul membru relevant să fi stabilit, pentru fiecare caz în parte, faptul că plata nu este primită, în mod direct sau indirect, de o persoană sau o entitate menționată la alineatul (1) sau (2).
               (12)   Alineatele (1) și (2) nu se aplică unui transfer efectuat de către sau prin Banca Centrală a Siriei de fonduri sau resurse economice înghețate în cazul în care un astfel de transfer are scopul de a furniza instituțiilor financiare aflate sub jurisdicția statelor membre lichidități în vederea finanțării comerțului, cu condiția ca transferul să fi fost autorizat de statul membru relevant.
               (13)   Alineatele (1), (2) și (5) nu se aplică în cazul unui transfer de fonduri sau resurse economice înghețate efectuat de către sau prin intermediul unei entități financiare enumerate în anexa I sau II atunci când transferul este legat de o plată efectuată de către o persoană sau entitate care nu figurează în anexa I sau II în legătură cu acordarea de sprijin financiar resortisanților sirieni care urmează studii, formare profesională sau desfășoară activități de cercetare academică în Uniune, cu condiția ca statul membru relevant să fi stabilit, de la caz la caz, că plata nu este primită în mod direct sau indirect de către o persoană sau entitate menționată la alineatul (1) sau (2).
               (14)   Alineatele (1), (2) și (5) nu se aplică acțiunilor sau tranzacțiilor realizate în ceea ce privește Liniile Aeriene Arabe Siriene exclusiv în scopul evacuării din Siria a cetățenilor Uniunii și membrilor familiilor acestora.
               (15)   Alineatele (1), (2) și (5) nu se aplică transferului efectuat de către sau prin Banca Comercială a Siriei de fonduri sau resurse economice provenite din afara Uniunii și înghețate după data desemnării acesteia, sau transferului efectuat de către sau prin Banca Comercială a Siriei de fonduri sau resurse economice provenite din afara Uniunii după data desemnării acesteia, în cazul în care transferul corespunde unei plăți a unei instituții financiare nedesemnate datorate în legătură cu un contract comercial specific pentru materiale medicale, alimente, adăpost, instalații sanitare sau igienă pentru folosință civilă, cu condiția ca statul membru relevant să stabilească, de la caz la caz, faptul că plata nu este primită în mod direct sau indirect de către o persoană sau entitate menționată la alineatul (1) sau (2).”.

               5.

               Articolul 30 alineatul (2) se înlocuiește cu următorul text:
               „(2)   Consiliul comunică decizia sa privind includerea pe listă, inclusiv motivele acesteia, persoanei, entității sau organismului vizat, fie direct, dacă adresa este cunoscută, fie prin publicarea unui anunț, acordând persoanei, entității sau organismului în cauză posibilitatea de a prezenta observații. În special în cazul în care o persoană, o entitate sau un organism este inclus pe lista din anexa I pe motivul că se încadrează într-una din categoriile de persoane, entități sau organisme prevăzute la articolul 27 alineatul (2) și la articolul 28 alineatul (2), acea persoană, entitate sau organism poate prezenta dovezi și observații cu privire la motivele pentru care consideră că desemnarea sa este nejustificată, deși se încadrează într-una dintre categoriile respective.”.

         Articolul 2
   Prezenta decizie intră în vigoare în ziua următoare publicării în Jurnalul Oficial al Uniunii Europene.

      Adoptată la Luxemburg, 12 octombrie 2015.

            Pentru Consiliu

            Președintele

         F. MOGHERINI

      (1)  Decizia 2011/273/PESC a Consiliului din 9 mai 2011 privind măsuri restrictive împotriva Siriei (JO L 121, 10.5.2011, p. 11).

      (2)  Decizia 2013/255/PESC a Consiliului din 31 mai 2013 privind măsuri restrictive împotriva Siriei (JO L 147, 1.6.2013, p. 14).


title: 2013/376/UE: Decizia Băncii Centrale Europene din 28 iunie 2013 de abrogare a Deciziei BCE/2013/13 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Cipru (BCE/2013/21)

text:
               13.7.2013

               RO

               Jurnalul Oficial al Uniunii Europene

               L 192/75

         DECIZIA BĂNCII CENTRALE EUROPENE
   din 28 iunie 2013
   de abrogare a Deciziei BCE/2013/13 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Cipru
   (BCE/2013/21)
   (2013/376/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 și articolul 34.1 a doua liniuță, coroborate cu articolul 3.1 prima liniuță și cu articolul 18.2,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), Banca Centrală Europeană (BCE) și băncile centrale naționale ale statelor membre a căror monedă este euro pot desfășura operațiuni de creditare cu instituțiile de credit și cu alți participanți pe piață, pe baza unor garanții corespunzătoare. Criteriile în temeiul cărora este stabilit caracterul eligibil al garanțiilor pentru operațiunile de politică monetară ale Eurosistemului sunt prevăzute în anexa I la Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1) (denumită în continuare „Documentația generală”).

               (2)

               În temeiul punctului 1.6 din Documentația generală, Consiliul guvernatorilor BCE poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem. În temeiul punctului 6.3.1 din Documentația generală, Eurosistemul își rezervă dreptul de a stabili dacă o emisiune, un emitent, un debitor sau un garant îndeplinește cerințele privind standardele înalte de creditare, pe baza oricăror informații pe care le poate considera relevante.

               (3)

               Decizia BCE/2013/13 din 2 mai 2013 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Cipru (2) a suspendat temporar, ca măsură excepțională, aplicarea cerințelor minime ale Eurosistemului în ceea ce privește pragurile de calitate a creditului aplicabile instrumentelor de natura datoriei tranzacționabile emise sau garantate pe deplin de Republica Cipru.

               (4)

               Republica Cipru a decis să lanseze o acțiune de administrare a datoriei publice pentru instrumentele de natura datoriei pe care le-a emis.

               (5)

               Calitatea de garanții adecvate pentru operațiunile din Eurosistem a instrumentelor de natura datoriei tranzacționabile emise sau garantate pe deplin de Republica Cipru a fost afectată negativ și de decizia de a lansa o acțiune de administrare a datoriei publice.

               (6)

               Decizia BCE/2013/13 ar trebui abrogată,

         ADOPTĂ PREZENTA DECIZIE:
   Articolul 1
   Abrogarea Deciziei BCE/2013/13
   Decizia BCE/2013/13 se abrogă.
   Articolul 2
   Intrare în vigoare
   Prezenta decizie intră în vigoare la 28 iunie 2013.

      Adoptată la Frankfurt pe Main, 28 iunie 2013.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 133, 17.5.2013, p. 26.


title: Decizia Consiliului din 29 aprilie 2004 privind semnarea și aplicarea provizorie a unui Protocol la Acordul de parteneriat și de cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Azerbaidjan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0452

Jurnalul Oficial L 185 , 06/07/2006 p. 0001 - 0002

		20040429Decizia Consiliuluidin 29 aprilie 2004privind semnarea și aplicarea provizorie a unui Protocol la Acordul de parteneriat și de cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Azerbaidjan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/452/CE)CONSILIUL UNIUNII EUROPENE,având în vedere Tratatul de instituire a Comunității Europene în special articolul 44 alineatul (2), articolul 47 alineatul (2) ultima teză și articolele 55, 57 alineatul (2), 71, 80 alineatul (2), 93, 94, 133 și 181 litera (a), coroborate cu articolul 300 alineatul (2) primul paragraf prima teză,având în vedere Tratatul de aderare din 16 aprilie 2003, în special articolul 2 alineatul (3),având în vedere actul anexat Tratatului de aderare, în special articolul 6 alineatul (2),având în vedere propunerea Comisiei,întrucât:(1) La 8 decembrie 2003, Consiliul a autorizat Comisia, în numele Comunității și al statelor membre ale acesteia, să negocieze cu Republica Azerbaidjan un protocol la Acordul de parteneriat și cooperare pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană și pentru a prevedea o serie de adaptări tehnice legate de dezvoltările instituționale și juridice din cadrul Uniunii Europene.(2) Sub rezerva unei posibile încheieri la o dată ulterioară, protocolul s-a negociat între părți și este necesar să se semneze în numele Comunității Europene și al statelor membre ale acesteia.(3) Protocolul este necesar să se aplice provizoriu începând cu data aderării, până la îndeplinirea procedurilor necesare încheierii formale a acestuia,DECIDE:Articolul 1Președintele este autorizat să numească persoana împuternicită (persoanele împuternicite) să semneze, în numele Comunităților Europene și al statelor membre ale acesteia, Protocolul la Acordul de parteneriat și de cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Azerbaidjan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană, sub rezerva unei posibile încheieri la o dată ulterioară.Textul protocolului se atașează la prezenta decizie [1].Articolul 2Până la intrarea în vigoare, protocolul este pus în aplicare cu titlu provizoriu începând cu data aderării.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] JO L 185, 6.7.2006, p. 3.--------------------------------------------------


title: Decizia (UE) 2015/1648 a Parlamentului European din 29 aprilie 2015 privind închiderea conturilor Autorității Bancare Europene pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/210

      DECIZIA (UE) 2015/1648 A PARLAMENTULUI EUROPEAN
      din 29 aprilie 2015
      privind închiderea conturilor Autorității Bancare Europene pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Autorității Bancare Europene pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Autorității Bancare Europene pentru exercițiul financiar 2013, însoțit de răspunsurile autorității (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Autorității cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (5), în special articolul 64,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri economice și monetare (A8-0072/2015),

         1.

            ia act de conturile anuale finale ale Autorității Bancare Europene care sunt prezentate în anexa la raportul Curții de Conturi;

         2.

            aprobă închiderea conturilor Autorității Bancare Europene pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 112.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 331, 15.12.2010, p. 12.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2012/342/UE: Decizia Consiliului din 22 iunie 2012 de numire a unui supleant german în cadrul Comitetului Regiunilor

text:
               28.6.2012

               RO

               Jurnalul Oficial al Uniunii Europene

               L 168/37

         DECIZIA CONSILIULUI
   din 22 iunie 2012
   de numire a unui supleant german în cadrul Comitetului Regiunilor
   (2012/342/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Manfred RICHTER,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               Doamna Barbara HACKENSCHMIDT, Mitglied des Landtags Brandenburg.

         Articolul 2
   Prezenta decizie intră în vigoare la data adoptării.

      Adoptată la Luxemburg, 22 iunie 2012.

            Pentru Consiliu

            Președintele

         M. VESTAGER

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2017/1628 a Parlamentului European din 27 aprilie 2017 privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea IX – Autoritatea Europeană pentru Protecția Datelor

text:
               29.9.2017

               RO

               Jurnalul Oficial al Uniunii Europene

               L 252/139

         DECIZIA (UE) 2017/1628 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea IX – Autoritatea Europeană pentru Protecția Datelor
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0277/2016] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2015, însoțit de răspunsurile instituțiilor (3),

               —

               având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0140/2017),

               1.

               acordă Autorității Europene pentru Protecția Datelor descărcarea de gestiune pentru execuția bugetului aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Autorității Europene pentru Protecția Datelor, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Serviciului European de Acțiune Externă, precum și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 375, 13.10.2016, p. 1.

      (4)  JO C 380, 14.10.2016, p. 147.

      (5)  JO L 298, 26.10.2012, p. 1.


title: Decizia (UE) 2016/1222 a Consiliului din 12 iulie 2016 de stabilire a faptului că Spania nu a luat măsuri eficace ca răspuns la Recomandarea Consiliului din 21 iunie 2013

text:
               27.7.2016

               RO

               Jurnalul Oficial al Uniunii Europene

               L 201/19

         DECIZIA (UE) 2016/1222 A CONSILIULUI
   din 12 iulie 2016
   de stabilire a faptului că Spania nu a luat măsuri eficace ca răspuns la Recomandarea Consiliului din 21 iunie 2013
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (8),
   având în vedere recomandarea Comisiei Europene,
   întrucât:

               (1)

               În conformitate cu articolul 126 din tratat, statele membre trebuie să evite deficitele publice excesive.

               (2)

               Pactul de stabilitate și de creștere are la bază obiectivul unor finanțe publice solide ca mijloc de consolidare a condițiilor propice stabilității prețurilor și unei creșteri susținute și durabile, care să contribuie la crearea de locuri de muncă. Pactul de stabilitate și de creștere include Regulamentul (CE) nr. 1467/97 al Consiliului (1), care a fost adoptat cu scopul de a stimula corectarea rapidă a deficitelor publice generale excesive.

               (3)

               La 27 aprilie 2009, în conformitate cu articolul 104 alineatul (6) din Tratatul de instituire a Comunității Europene, Consiliul a decis, la recomandarea Comisiei, că în Spania există un deficit excesiv și a emis o recomandare pentru corectarea deficitului excesiv până în 2012 cel târziu, în conformitate cu articolul 104 alineatul (7) din tratatul menționat. De atunci, Consiliul a emis trei recomandări adresate Spaniei în temeiul articolului 126 alineatul (7) din Tratatul privind funcționarea Uniunii Europene (la 2 decembrie 2009, la 10 iulie 2012 și la 21 iunie 2013), prelungind termenul pentru corectarea deficitului excesiv până în 2013, 2014 și, respectiv, 2016. În toate cele trei recomandări, Consiliul a considerat că Spania a luat măsuri eficace, însă finanțele publice au avut mult de suferit din cauza unor evenimente economice negative neprevăzute (2).

               (4)

               În recomandarea sa din 21 iunie 2013, Consiliul a recomandat ca Spania să atingă un obiectiv de deficit global de 6,5 % din PIB în 2013, de 5,8 % din PIB în 2014, de 4,2 % din PIB în 2015 și de 2,8 % din PIB în 2016, obiectiv care să corespundă, pe baza previziunilor din primăvara anului 2013 ale serviciilor Comisiei, extinse până în 2016, unei îmbunătățiri a soldului structural de 1,1 %, 0,8 %, 0,8 % și 1,2 % din PIB în perioada 2013-2016. Pentru a realiza această îmbunătățire, Spaniei i s-a solicitat să pună în aplicare măsuri suplimentare, pentru a se ajunge la 2 %, 1 % și 1,5 % din PIB în 2014, 2015 și, respectiv, 2016. În plus, Spaniei i s-a solicitat: (i) să consolideze eficacitatea cadrului instituțional prin creșterea transparenței în ceea ce privește punerea în aplicare a Legii privind stabilitatea bugetară, precum și prin instituirea unui consiliu bugetar independent care să efectueze analize, să emită avize și să monitorizeze conformitatea politicii bugetare cu normele fiscale naționale și ale Uniunii; (ii) să ia măsuri concrete pentru a limita creșterea deficitului structural din sistemul de asigurări sociale; și (iii) să depună un efort sporit pentru a face consolidarea mai favorabilă creșterii economice, inclusiv prin efectuarea de revizuiri sistematice ale cheltuielilor și ale sistemului fiscal. În fine, pentru a garanta succesul strategiei de consolidare fiscală, recomandarea a subliniat, de asemenea, că este important ca strategia să fie sprijinită prin reforme structurale cuprinzătoare, în concordanță cu recomandările Consiliului adresate Spaniei în contextul semestrului european și al procedurii privind dezechilibrele macroeconomice.

               (5)

               Conform previziunilor Comisiei din primăvara anului 2013 extinse până în 2016, care au stat la baza Recomandării Consiliului din 21 iunie 2013, economia spaniolă urma să scadă cu 1,5 % în 2013, apoi să crească cu 0,9 %, 1,4 % și, respectiv, 1,9 % în următorii trei ani. Creșterea PIB-ului nominal a fost estimată la 0,1 % și 2,0 % în 2013 și, respectiv, 2014, și la 2,6 % și 3,2 % în următorii doi ani.

               (6)

               În recomandarea sa din 21 iunie 2013, Consiliul a stabilit termenul de 1 octombrie 2013 până la care trebuiau luate măsuri eficace în conformitate cu articolul 3 alineatul (4) din Regulamentul (CE) nr. 1467/97. La 15 noiembrie 2013, pe baza previziunilor Comisiei din toamna anului 2013, aceasta a concluzionat că Spania a luat măsuri eficace pentru a se conforma recomandării respective, deși a subliniat riscurile de nerespectare în 2014. Pe această bază, Comisia a considerat că la momentul respectiv nu erau necesare măsuri suplimentare în cadrul procedurii aplicabile deficitelor excesive. De atunci, procedura aplicabilă deficitelor excesive este suspendată.

               (7)

               Riscurile nerespectării Recomandării Consiliului din 21 iunie 2013 au fost subliniate din nou în evaluările ulterioare. În iulie 2014, Consiliul a concluzionat că trebuie să se ofere mai multe precizări privind măsurile care stau la baza strategiei bugetare stabilite în cadrul programului de stabilitate din 2014 și că sunt necesare eforturi suplimentare pentru a se conforma pe deplin recomandării respective. Pe baza evaluării sale a programului de stabilitate din 2015, Consiliul a concluzionat, în iulie 2015, că există riscul ca Spania să nu respecte dispozițiile Pactului de stabilitate și de creștere. În mod similar, toate avizele Comisiei privind proiectele de planuri bugetare ale Spaniei pentru anii 2014, 2015 și 2016 au concluzionat că Spania este expusă riscului de a nu respecta normele Pactului de stabilitate și de creștere. În special, Comisia a indicat riscuri legate de faptul că efortul structural din planuri este mai mic decât cel recomandat de Consiliu. În plus, Comisia a scos în evidență riscurile privind atingerea obiectivelor de deficit global.

               (8)

               La 9 martie 2016, pe baza previziunilor Comisiei din iarna anului 2016, Comisia a concluzionat, de asemenea, că există un risc de nerespectare a termenului de corectare a deficitului excesiv, având în vedere persistența unei depășiri considerabile preconizate de peste 4,2 % din PIB pentru obiectivul intermediar de sold global pentru 2015 și faptul că efortul bugetar realizat până în acel moment a fost cu mult mai redus decât cel care fusese recomandat. Pe această bază, Comisia a emis o recomandare adresată Spaniei de a își intensifica eforturile pentru a asigura respectarea Recomandării Consiliului din 21 iunie 2013. În acest scop, Spaniei i s-a recomandat: (i) să ia măsuri pentru a asigura corectarea la timp și durabilă a deficitului excesiv, inclusiv prin utilizarea pe deplin, după caz, a instrumentelor preventive și corective prevăzute în Legea spaniolă privind stabilitatea, pentru a controla eventuale abateri, la nivelul administrației subcentrale, de la obiectivele respective privind deficitul, datoria și regula privind cheltuielile; și (ii) să prezinte Comisiei rapoarte privind măsurile luate ca răspuns la recomandarea Comisiei în proiectul de plan bugetar actualizat pentru 2016 sau, cel mai târziu, în cadrul unei secțiuni dedicate viitorului său program de stabilitate din 2016.

               (9)

               O nouă evaluare a măsurilor luate de Spania pentru corectarea deficitului excesiv până în 2016, ca răspuns la Recomandarea Consiliului din 21 iunie 2013, conduce la următoarele concluzii:

                           —

                           pe baza datelor notificate de Spania în primăvara anului 2016 și validate de Comisie (Eurostat) la 21 aprilie 2016, deficitul public era de 5,9 % din PIB în 2014 și de 5,1 % din PIB în 2015, depășind obiectivele intermediare stabilite de Consiliu, de 5,8 % și, respectiv, de 4,2 % din PIB. Deficitul din 2014 s-a datorat unei revizuiri în jos a PIB-ului nominal efectuate în momentul celei de a doua notificări PDE din octombrie 2015, precum și operațiunilor din sectorul financiar cu efect de creștere a deficitului, în valoare de 0,1 % din PIB. Politica bugetară expansionistă în 2015 a avut un impact important asupra rezultatelor bugetare;

                           —

                           pe baza previziunilor Comisiei din primăvara anului 2016, variația soldului structural în 2015 este estimată la – 1,0 % din PIB, cu mult sub nivelul de 0,8 % din PIB recomandat de Consiliu. Variația cumulată a soldului structural în perioada 2013-2015 a fost de 0,6 % din PIB, situându-se astfel cu mult sub nivelul de 2,7 % din PIB recomandat de Consiliu. De asemenea, efortul structural ajustat în funcție de efectele revizuirii creșterii PIB-ului potențial și ale veniturilor excepționale sau ale nerealizării profiturilor estimate în comparație cu scenariul de referință care a stat la baza recomandării a ajuns la – 0,7 % din PIB în 2015 și la – 0,2 % din PIB în perioada 2013-2015, mult sub nivelul recomandat. Când este măsurat în conformitate cu metoda ascendentă (bottom-up), efortul bugetar se situează la – 0,5 % din PIB în 2015, iar în perioada 2013-2015 nu a fost înregistrat niciun efort, deși eforturile structurale recomandate au fost de 1 % și, respectiv, 3 % din PIB. Măsurile de consolidare, de exemplu în contextul reformei administrației publice și a sistemului de pensii, nu au fost suficiente pentru a compensa impactul anumitor măsuri expansioniste puse în aplicare în 2015, cum ar fi reducerea impozitului pe venitul persoanelor fizice și pe profitul societăților și o reinstalare parțială a primelor de Crăciun care fuseseră eliminate;

                           —

                           în perioada 2013-2015, inflația în Spania (măsurată cu ajutorul deflatorului PIB) a fost cu mult sub nivelul prevăzut în scenariul macroeconomic de referință care stă la baza recomandării (fiind chiar negativă în 2014, de – 0,4 %), ceea ce îngreunează atingerea obiectivelor bugetare. Cu toate acestea, impactul negativ al inflației scăzute sau chiar negative asupra rezultatelor bugetare din Spania a fost compensat în mare măsură de creșterea reală, peste așteptări, a PIB-ului, datorată, de asemenea, reformelor întreprinse ca răspuns la criză și finalizării cu succes a programului de asistență financiară. În ciuda unei evoluții mai puțin dinamice a deflatorului PIB, nivelul PIB-ului nominal în 2015 s-a dovedit a fi doar cu 1 % mai scăzut decât cel prevăzut în scenariul de referință, deoarece PIB-ul real a crescut mult mai rapid în decursul aceleiași perioade. În plus, crearea rapidă de locuri de muncă și creșterea bogată în venituri fiscale au favorizat și mai mult reducerea deficitului;

                           —

                           în ansamblu, pe parcursul anilor 2014 și 2015, rata scăzută a dobânzii și o redresare economică mai puternică decât se prevăzuse, datorată și reformelor întreprinse ca răspuns la criză, realizării cu succes a programului de asistență financiară și evoluțiilor favorabile de pe piața muncii, au contribuit la reducerea deficitului public al Spaniei. În același timp, procesul de consolidare fiscală a fost afectat de o inflație negativă surprinzătoare față de scenariul macroeconomic care stă la baza Recomandării Consiliului din 21 iunie 2013. Cu toate acestea, câștigurile excepționale, în special în 2015, nu au fost utilizate pentru a accelera reducerea deficitului. În schimb, politica bugetară a fost relaxată, în special prin intermediul reformei fiscale și a creșterii dinamice a cheltuielilor.

               (10)

               Previziunile Comisiei din primăvara anului 2016 estimează un deficit public de 3,9 % din PIB în 2016 și de 3,1 % din PIB în 2017. Programul de stabilitate pentru 2016 vizează un deficit de 3,6 % și de 2,9 % din PIB în 2016 și, respectiv, în 2017. Prin urmare, este puțin probabil ca Spania să asigure corectarea la timp și durabilă a deficitului său excesiv în 2016. Raportul dintre datoria publică și PIB a scăzut ușor de la 99,3 % în 2014 la 99,2 % în 2015, datorită vânzărilor nete de active financiare care au compensat cu prisosință impactul deficitului care crește mai rapid decât crește PIB-ul nominal. Conform previziunilor Comisiei din primăvara anului 2016, se așteaptă ca ponderea datoriei să crească din nou în 2016, la 100,3 %, și apoi să scadă.

               (11)

               Începând din 2012, cadrul bugetar al Spaniei a fost consolidat, printre altele, pentru a preveni abaterile și a asigura respectarea la toate nivelurile administrației a obiectivelor acestora referitoare la deficit, datorie și regula privind cheltuielile. Din momentul emiterii recomandării Consiliului din 21 iunie 2013, Spania a continuat să își consolideze cadrul bugetar intern, prin modificarea Legii din 2012 privind stabilitatea, pentru a oferi stimulente administrațiilor publice de a reduce arieratele sectorului public la furnizorii comerciali, și prin crearea, în noiembrie 2013, a unei instituții bugetare independente (AIReF). Cu toate acestea, deși Legea spaniolă privind stabilitatea include instrumente pentru prevenirea și corectarea abaterilor de la obiectivele bugetare interne, experiența din 2014 și 2015 demonstrează că aceste instrumente ar fi putut fi utilizate într-o mai mare măsură. Ca urmare a recomandării Comisiei din 9 martie 2016, guvernul spaniol a început să pună în aplicare dispoziții privind măsurile corective din Legea privind stabilitatea asupra guvernului regional, care nu fuseseră puse în aplicare în trecut. În plus, guvernul central a adoptat reduceri ale cheltuielilor de până la 2 miliarde EUR.

               (12)

               În decembrie 2013, Spania a adoptat o reformă de revizuire a indexării pensiilor și de introducere, începând cu 2019, a unei ajustări automate a noilor pensii ale viitorilor pensionari, pentru a se ține seama de evoluția speranței de viață. În plus, începând cu luna iunie 2013, Spania a pus în aplicare o reformă a administrației publice, cu scopul de a obține câștiguri la nivelul eficienței. În același timp, în 2014, Spania a adoptat o reformă a impozitului pe venitul persoanelor fizice și pe profitul societăților, care, în pofida unor caracteristici pozitive, de exemplu prin reducerea sarcinii fiscale asupra costului forței de muncă, nu a fost finanțată în totalitate.

               (13)

               Aceste considerații duc la concluzia că răspunsul Spaniei la Recomandarea Consiliului din 21 iunie 2013 a fost insuficient. Spania nu a atins obiectivul intermediar de deficit global în 2015 și nu se preconizează că va pune capăt deficitului său excesiv până în 2016. Efortul bugetar este cu mult inferior celui recomandat de Consiliu, iar orientarea fiscală a fost expansionistă în 2015,

         ADOPTĂ PREZENTA DECIZIE:
   Articolul 1
   Spania nu a luat măsuri eficace ca răspuns la Recomandarea Consiliului din 21 iunie 2013.
   Articolul 2
   Prezenta decizie se adresează Regatului Spaniei.

      Adoptată la Bruxelles, 12 iulie 2016.

            Pentru Consiliu

            Președintele

         P. KAŽIMÍR

      (1)  Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).

      (2)  Toate documentele referitoare la procedura aplicabilă deficitelor excesive pentru Spania pot fi consultate la adresa: http://ec.europa.eu/economy_finance/economic_governance/sgp/deficit/countries/spain_en.htm


title: 2011/560/UE: Decizia Parlamentului European din 10 mai 2011 privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea VI – Comitetul Economic și Social European

text:
               27.9.2011

               RO

               Jurnalul Oficial al Uniunii Europene

               L 250/97

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea VI – Comitetul Economic și Social European
   (2011/560/UE)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2009 (1),
   având în vedere conturile anuale finale ale Uniunii Europene pentru exercițiul financiar 2009 [SEC(2010) 963 – C7-0216/2010] (2),
   având în vedere Raportul anual al Comitetului Economic și Social European către autoritatea care acordă descărcarea de gestiune privind auditurile interne desfășurate în 2009,
   având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),
   având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0136/2011),

               1.

               acordă secretarului general al Comitetului Economic și Social European descărcarea de gestiune pentru execuția bugetului Comitetului Economic și Social European aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 303, 9.11.2010, p. 1.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/98

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea VI – Comitetul Economic și Social European
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2009 (1),
   având în vedere conturile anuale finale ale Uniunii Europene pentru exercițiul financiar 2009 [SEC(2010) 963 – C7-0216/2010] (2),
   având în vedere Raportul anual al Comitetului Economic și Social European către autoritatea care acordă descărcarea de gestiune privind auditurile interne desfășurate în 2009,
   având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),
   având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0136/2011),

               1.

               constată că, în 2009, Comitetul Economic și Social European (CESE) a dispus de credite de angajament în valoare totală de 122 000 000 EUR (2008: 118 000 000 EUR), cu o rată de utilizare de 98,02 %, peste rata medie a celorlalte instituții (97,69 %);

               2.

               ia act cu îngrijorare de alegațiile în legătură cu procesul de gestionare în cadrul CESE, care au condus la decizia Oficiului European de Luptă Antifraudă (OLAF) din 11 martie 2011) de a deschide o anchetă;

               3.

               solicită CESE să ofere comisiei competente în fond cu procedura de descărcare de gestiune din cadrul Parlamentului informații suplimentare cu privire la neregulile presupuse;

               4.

               solicită CESE să coopereze pe deplin cu OLAF și să ofere tot sprijinul necesar personalului OLAF în desfășurarea anchetei;

               5.

               solicită CESE să ofere informații comisiei competente pentru procedura de descărcare de gestiune din cadrul Parlamentului despre:

                           —

                           procedurile disciplinare întreprinse de CESE și consecințele economice ale acestora, în special în cazul disciplinar nr. 2/2007;

                           —

                           politica de promovarea a personalului în poziții de conducere;

                           —

                           conflictele în ceea ce privește independența serviciului juridic al CESE;

                           —

                           accesul membrilor CESE și ai membrilor Biroului său la toate informațiile necesare;

                           —

                           faza în care se află procedura și rezultatele auditurilor interne realizate de CESE;

               6.

               solicită Ombudsmanului să informeze comisia competentă pentru procedura de descărcare de gestiune din cadrul Parlamentului, cât mai curând posibil, cu privire la rezultatele investigațiilor sale, relevante pentru acest caz concret;

               7.

               constată că, în Raportul său anual, Curtea de Conturi a declarat că activitățile de audit nu au dat naștere unor observații semnificative în ceea ce privește CESE; cu toate acestea, solicită Curții de Conturi să confirme dacă în auditurile din 2009 s-a găsit dovada neregulilor care au făcut deja obiectul cazului disciplinar nr. 2/2007;

               8.

               ia act de creșterea minoră a numărului de posturi permanente atribuite CESE (704 posturi în 2009, 700 în 2008 și 695 în 2007) și de faptul că aproape toate aceste posturi au fost ocupate (7 posturi vacante în 2009, 19 în 2008 și 9 în 2007); ia act de existența planului pe termen mediu (strategia 2008-2013) de promovare, în cadrul secretariatului, a egalității de șanse și a diversității, în special printr-o utilizare sporită a programului de lucru flexibil, și așteaptă cu interes rapoarte privind evoluția în continuare a politicii de resurse umane;

               9.

               constată cu satisfacție că, potrivit observațiilor CESE ca răspuns la Rezoluția Parlamentului din 5 mai 2010 referitoare la descărcarea de gestiune pentru exercițiul financiar 2008 (6), Acordul de cooperare administrativă dintre Comitetul Regiunilor (CoR) și Comitetul Economic și Social European pentru perioada 2008-2014 este pus în aplicare în mod corespunzător și observă că, pentru moment, nu au fost identificate alte necesități de îmbunătățire a aspectelor practice și că cele două instituții au grijă să mențină un nivel ridicat de armonizare, acest lucru fiind asigurat de structura de guvernanță a Acordului de cooperare administrativă; invită CESE și CoR să precizeze dacă decuplarea care a rezultat din acordul menționat este neutră din punctul de vedere al implicațiilor bugetare și să comunice autorității care acordă descărcarea de gestiune rezultatele revizuirii la jumătatea perioadei a acordului, prevăzută pentru 2011;

               10.

               salută eforturile din domeniul cooperării interinstituționale și mai ales introducerea în curs a sistemului de gestionare a personalului Sysper2 și pregătirile realizate în acest sens; constată că introducerea sistemului este planificată pentru ianuarie 2012;

               11.

               își reafirmă poziția conform căreia, din motive de transparență, declarațiile de interese financiare ale membrilor tuturor instituțiilor Uniunii ar trebui să fie accesibile pe Internet în cadrul unui registru public; ia act de răspunsul CESE, în special de scrisoarea vicepreședintelui CESE, la observația Parlamentului potrivit căreia membrii CESE nu și-au declarat interesele financiare și solicită CESE să ia măsurile necesare pentru a publica informațiile relevante și pentru a urmări aceste subiect în raportul său anual de activitate;

               12.

               salută dorința CESE de a da curs sugestiei Parlamentului din Rezoluția sa din 5 mai 2010 menționată mai sus, și anume ca cheltuielile de deplasare ale membrilor CESE să se bazeze exclusiv pe costurile reale ale deplasării (și ca diurnele să fie egale cu cele primite de deputații din Parlamentul European) și ia act de scrisoarea președintelui CESE pe această temă; solicită CESE să informeze Parlamentul cu privire la progresele înregistrate în acest sens;

               13.

               solicită CESE să prezinte informații despre progresul înregistrat în ceea ce privește revizuirea statutului financiar al membrilor săi și să comunice autorității care acordă descărcarea de gestiune rezultatele acestui proces;

               14.

               felicită CESE pentru calitatea constant ridicată a rapoartelor sale anuale de activitate și salută includerea unei prezentări a măsurilor întreprinse în urma observațiilor formulate de Parlament în deciziile anterioare de descărcare de gestiune.

               15.

               invită CESE să realizeze urgent în 2011 o analiză detaliată a cheltuielilor din toate domeniile de activitate pentru a se asigura că toate cheltuielile se justifică din perspectiva rentabilității, cu scopul de a identifica posibilitățile de economisire care ar reduce presiunea asupra bugetului în această perioadă de austeritate.

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 303, 9.11.2010, p. 1.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      (6)  JO L 252, 25.9.2010, p. 94.


title: Decizia Consiliului din 22 septembrie 2003 de aprobare a încheierii de către Comisie a unui Acord de cooperare în domeniul utilizărilor energiei nucleare în scopuri pașnice între Comunitatea Europeană a Energiei Atomice (Euratom) și Guvernul Republicii Uzbekistan

text:
Anunţ juridic important

|

32003D0744

Jurnalul Oficial L 269 , 21/10/2003 p. 0008 - 0008 ediţie specială în limba cehă capitol 11 volum 48 p. 67  - 67 ediţie specială în limba estonă capitol 11 volum 48 p. 67  - 67 ediţie specială în limba maghiară capitol 11 volum 48 p. 67  - 67 ediţie specială în limba lituaniană capitol 11 volum 48 p. 67  - 67 LV.ES capitol 11 volum 48 p. 67  - 67 MT.ES capitol 11 volum 48 p. 67  - 67 PL.ES capitol 11 volum 48 p. 67  - 67 SK.ES capitol 11 volum 48 p. 67  - 67 ediţie specială în limba slovenă capitol 11 volum 48 p. 67  - 67

		20030922Decizia Consiliuluidin 22 septembrie 2003de aprobare a încheierii de către Comisie a unui Acord de cooperare în domeniul utilizărilor energiei nucleare în scopuri pașnice între Comunitatea Europeană a Energiei Atomice (Euratom) și Guvernul Republicii Uzbekistan(2003/744/Euratom)CONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere propunerea Comisiei,întrucât:(1) În conformitate cu directivele adoptate de Consiliu prin decizia din 26 iunie 2000, Comisia a negociat un Acord de cooperare în domeniul utilizărilor energiei nucleare în scopuri pașnice între Comunitatea Europeană a Energiei Atomice (Euratom) și Guvernul Republicii Uzbekistan.(2) Comisia trebuie autorizată să încheie acordul.DECIDE:Articol unicComisia este autorizată să încheie Acordul de cooperare în domeniul utilizărilor energiei nucleare în scopuri pașnice între Comunitatea Europeană a Energiei Atomice (Euratom) și Guvernul Republicii Uzbekistan.Textul acordului este atașat la prezenta decizie.Adoptată la Bruxelles, 22 septembrie 2003.Pentru ConsiliuPreședinteleF. Frattini--------------------------------------------------


title: Decizia (UE, Euratom) 2017/1108 a Consiliului din 20 iunie 2017 de numire a doi membri în cadrul comitetului de personalități independente în temeiul articolului 11 alineatul (1) din Regulamentul (UE, Euratom) nr. 1141/2014 al Parlamentului European și al Consiliului privind statutul și finanțarea partidelor politice europene și a fundațiilor politice europene

text:
               22.6.2017

               RO

               Jurnalul Oficial al Uniunii Europene

               L 160/35

         DECIZIA (UE, Euratom) 2017/1108 A CONSILIULUI
   din 20 iunie 2017
   de numire a doi membri în cadrul comitetului de personalități independente în temeiul articolului 11 alineatul (1) din Regulamentul (UE, Euratom) nr. 1141/2014 al Parlamentului European și al Consiliului privind statutul și finanțarea partidelor politice europene și a fundațiilor politice europene
   CONSILIUL UNIUNII EUROPENE
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (UE, Euratom) nr. 1141/2014 al Parlamentului European și al Consiliului din 22 octombrie 2014 privind statutul și finanțarea partidelor politice europene și a fundațiilor politice europene (1), în special articolul 11 alineatul (1),
   întrucât:

               (1)

               Articolul 11 alineatul (1) din Regulamentul (UE, Euratom) nr. 1141/2014 instituie un comitet de personalități independente.

               (2)

               Conform articolului 11 alineatul (1) din Regulamentul (UE, Euratom) nr. 1141/2014, comitetul este alcătuit din șase membri, Parlamentul European, Consiliul și Comisia numind fiecare câte doi membri. Comitetul se reînnoiește în termen de șase luni de la sfârșitul primei sesiuni a Parlamentului European care urmează după alegerile pentru Parlamentul European. Mandatul membrilor nu poate fi reînnoit,

         ADOPTĂ PREZENTA DECIZIE:
   Articolul 1
   (1)   Sunt numiți în calitatea de membru în cadrul comitetului de personalități independente, pentru întreaga durată a mandatului comitetului:

               —

               doamna Rebecca ADLER-NISSEN;

               —

               domnul Christoph MÖLLERS.

         (2)   Numirea se face sub rezerva semnării de către fiecare membru desemnat a declarației privind independența și absența conflictelor de interese anexată la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 20 iunie 2017.

            Pentru Consiliu

            Președintele

         H. DALLI

      (1)  JO L 317, 4.11.2014, p. 1.

      ANEXĂ

         DECLARAȚIE PRIVIND INDEPENDENȚA ȘI ABSENȚA CONFLICTELOR DE INTERESE

      Subsemnatul, …, declar că am luat act de dispozițiile articolului 11 alineatul (1) din Regulamentul (UE, Euratom) nr. 1141/2014 al Parlamentului European și al Consiliului privind statutul și finanțarea partidelor politice europene și a fundațiilor politice europene și că îmi voi exercita atribuțiile în calitate de membru al comitetului în deplină independență și în deplină conformitate cu dispozițiile regulamentului menționat.
      Nu voi solicita și nu voi primi instrucțiuni de la nicio instituție sau guvern sau de la vreun alt organ, birou sau agenție. Nu voi săvârși niciun act incompatibil cu natura atribuțiilor mele.
      Declar că, după cunoștința mea, nu mă aflu în nicio situație de conflict de interese. Un conflict de interese există atunci când exercitarea imparțială și obiectivă a atribuțiilor mele de membru al comitetului de personalități independente este compromisă din motive care țin de familie, de viața personală, de afinitatea politică, națională, filosofică sau religioasă, de interese economice sau de orice alt interes comun cu cel al beneficiarului.
      În special, declar că nu sunt deputat în Parlamentul European și nici membru al Consiliului sau al Comisiei. Nu am niciun mandat electoral. Nu sunt funcționar sau alt agent al Uniunii Europene. Nu am calitatea de actual sau fost angajat al unui partid politic european sau al unei fundații politice europene.

         Adoptată la …,

               [DATA + SEMNĂTURA membrului

               desemnat în cadrul comitetului

               de personalități independente]


title: 2012/6/UE: Decizia Parlamentului European și a Consiliului din 13 decembrie 2011 privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               7.1.2012

               RO

               Jurnalul Oficial al Uniunii Europene

               L 4/14

         DECIZIA PARLAMENTULUI EUROPEAN ȘI A CONSILIULUI
   din 13 decembrie 2011
   privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2012/6/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 26,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (2),
   având în vedere propunerea Comisiei Europene,
   întrucât:

               (1)

               Uniunea Europeană a creat Fondul de solidaritate al Uniunii Europene („fondul”) pentru a-și exprima solidaritatea față de populația din regiunile afectate de catastrofe.

               (2)

               Acordul interinstituțional din 17 mai 2006 permite mobilizarea fondului în limita unui plafon anual de 1 miliard EUR.

               (3)

               Regulamentul (CE) nr. 2012/2002 cuprinde dispozițiile care permit mobilizarea fondului.

               (4)

               Spania a înaintat o cerere pentru mobilizarea fondului, privind o catastrofă naturală cauzată de un cutremur, iar Italia a înaintat o cerere pentru mobilizarea fondului, referitoare la o catastrofă cauzată de inundații,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul de solidaritate al Uniunii Europene pentru suma de 37 979 875 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 13 decembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. SZPUNAR

      (1)  JO C 139, 14.6.2006, p. 1.

      (2)  JO L 311, 14.11.2002, p. 3.


title: 2008/872/CE: Decizia Consiliului din 18 noiembrie 2008 de numire a doi supleanți germani în cadrul Comitetului Regiunilor

text:
               19.11.2008

               RO

               Jurnalul Oficial al Uniunii Europene

               L 308/50

      DECIZIA CONSILIULUI

   din 18 noiembrie 2008
   de numire a doi supleanți germani în cadrul Comitetului Regiunilor
   (2008/872/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului german,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Două posturi de supleanți în cadrul Comitetului Regiunilor au devenit vacante ca urmare a expirării mandatelor domnului Stefan KRAXNER și doamnei Ulrike KUHLO,

         DECIDE:
   Articolul 1
   Se numesc în cadrul Comitetului Regiunilor, în calitate de supleanți, pentru durata rămasă a mandatului, respectiv până la 25 ianuarie 2010:

               —

               domnul Roland HEINTZE, Mitglied der Hamburger Bürgerschaft;

               —

               domnul Roland RIESE, Mitglied des Niedersächsischen Landtages.

         Articolul 2
   Prezenta decizie produce efecte de la data adoptării.

      Adoptată la Bruxelles, 18 noiembrie 2008.

            Pentru Consiliu

            Președintele

         M. BARNIER

      (1)  JO L 56, 25.2.2006, p. 75.


title: Decizia (UE, Euratom) 2017/1615 a Parlamentului European din 27 aprilie 2017 privind închiderea conturilor bugetului general al Uniunii Europene aferent exercițiului financiar 2015, secțiunea III – Comisia

text:
               29.9.2017

               RO

               Jurnalul Oficial al Uniunii Europene

               L 252/113

         DECIZIA (UE, Euratom) 2017/1615 A PARLAMENTULUI EUROPEAN
   din 27 aprilie 2017
   privind închiderea conturilor bugetului general al Uniunii Europene aferent exercițiului financiar 2015, secțiunea III – Comisia
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0269/2016] (2),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2014 [COM(2016) 674] și documentele de lucru ale serviciilor Comisiei care îl însoțesc [SWD(2016) 338, SWD(2016) 339],

               —

               având în vedere Raportul anual al Comisiei pentru 2015 privind gestionarea și performanța bugetului UE [COM(2016) 446],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2015 [COM(2016) 628] și documentul de lucru al serviciilor Comisiei care îl însoțește [SWD(2016) 322],

               —

               având în vedere Raportul anual al Curții de Conturi referitor la execuția bugetului privind exercițiul financiar 2015, însoțit de răspunsurile instituțiilor (3), precum și rapoartele speciale ale Curții de Conturi,

               —

               având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune care trebuie acordată Comisiei cu privire la execuția bugetului general al Uniunii Europene pentru exercițiul financiar 2015 (05876/2017 – C8-0037/2017),

               —

               având în vedere Recomandarea Consiliului din 21 februarie 2017 privind descărcarea de gestiune a agențiilor executive în ceea ce privește execuția bugetară pentru exercițiul financiar 2015 (05874/2017 – C8-0038/2017),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (6), în special articolul 14 alineatele (2) și (3),

               —

               având în vedere articolul 93 și anexa IV la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A8-0150/2017),

               1.

               aprobă închiderea conturilor bugetului general al Uniunii Europene aferent exercițiului financiar 2015;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia și agențiile executive, precum și în Rezoluția sa din 27 aprilie 2017 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2015 (7);

               3.

               încredințează președintelui sarcina de a transmite prezenta decizie Consiliului, Comisiei și Curții de Conturi, precum și parlamentelor naționale și instituțiilor de control naționale și regionale din statele membre și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 375 13.10.2016 p. 1.

      (4)  JO C 380, 14.10.2016, p. 147.

      (5)  JO L 298, 26.10.2012, p. 1.

      (6)  JO L 11, 16.1.2003, p. 1.

      (7)  Texte adoptate, P8_TA(2017)0144 (a se vedea pagina 66 din prezentul Jurnal Oficial).